text: Lalandia udvider med island
  01 juni 2011 kl. 10.58
  Om et år kan man løbe på skøjter i det tropiske vandland i Billund - eller klatre og stå på ski. Lalandia begynder byggeri af et nyt island i Billund.
  - Siden åbningen i foråret 2009 har vi oplevet en markant vækst i antallet af gæster. En vækst der har betydet, at vi især i vinterhalvåret samt på regnvejrsdage i sommerhalvåret har ønsket os mere indendørs kapacitet. Derfor påbegynder vi nu planlægningen og byggeriet af et nyt ?island? i Billund, siger administrerende direktør Jan Harrit.
  
  Skøjteløb på skovsø
  Hovedattraktionen i det nye island vil være en tematiseret skøjtebane, hvor man får mulighed for at løbe på skøjter på ?en tilfrosset skovsø omkranset af træer og klipper? og måske i selskab med nogle ?vilde dyr?. 
  Derudover er det planen, at det nye island også skal indeholde en indendørs skitræningsbakke ? som den der åbnes i Lalandia i Rødby i indeværende år, klatrevægge, en café m.m.
  Det nye island skal være klar til åbning i efteråret 2012.
  